In-Nazzjon bit-titlu ‘Malta Aħjar fl-Ewropa’ il-gurnal għandu ritratt tal-Kap Nazzjonalista Simon Busuttil fejn qal li l-istorja tal-Unjoni Ewropea turi d-differenza kbira bejn il-Partit Nazzjonalista u l-Partit Laburista. Dr Busuttil qal li din turi liema hu l-partit li verament jinteressah il-ġid tal-poplu. In-Nazzjon jgħid li l-Gvern qed jhedded id-demokrazija u l-valuri Ewropej. Apparti minn hekk il-ġurnal jgħid li erġajna lura għall-Gvern tat-Tonn taż-żejt wara li l-Gvern sejjaħ konferenza stampa urġenti biex ħabbar li raħħas il-petrol b’żewġ ċentezmi. Il-ġurnal jgħid li għal tal-qalba hemm il-miljuni u għall-poplu hemm roħs ta’ żewġ ċentezmi. l-orizzont jirrapporta prezzijiet orħos u fissi għall-fjuwil u ċ-ċilindri tal-gass. It-titlu ta’ l-orizzont huwa Ċertezza u Stabbilità u tgħid li dan qiegħed iseħħ għall-ewwel darba fl-istorja. Il-ġurnal jirrapporta bi prominenza l-messaġġ tal-President tal-GWU fl-okkażjoni ta’ Jum il-Ħaddiem. Victor Carachi sejjaħ biex il-paga minima tissaħħaħ b’intervent ta’ darba. The Malta Independent tippubblika ritratt tal-logħob tan-nar li sar fil-Port il-Kbir ilbieraħ filgħaxija biex tfakkar l-10 anniversarju mid-dħul ta’ Malta fl-Unjoni Ewropea. The Malta Business Weekly jgħid r-rati postali f’Malta huma l-orħos fl-Ewropa.